CELEX: C2004/168/22
Language: fi
Date: 2004-06-26 00:00:00
Title: Asia T-157/04: Joël De Bryn 22.4.2004 Euroopan yhteisöjen komissiota vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/12
            
         Joël De Bryn 22.4.2004 Euroopan yhteisöjen komissiota vastaan nostama kanne
   (Asia T-157/04)
   (2004/C 168/22)
   Oikeudenkäyntikieli: ranska
   Joël De Bry, kotipaikka Woluwe-St-Lambert (Belgia), on nostanut 22.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaa. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa päätöksen, jolla vahvistettiin kantajan urakehitystä ajalla 1.7.–21.12.2002 koskeva kertomus;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa ensinnäkin siihen seikkaan, että hänen arviointikertomuksen on laatinut arvioija, joka on virka-asteeltaan samalla tasolla kuin hän itse ja joka kilpailee hänen kanssaan ylennyksestä. Kantajan mukaan tämä aiheuttaa eturistiriidan arvioijalle. Viimeksi mainittu ei ole tehnyt asiasta ilmoitusta nimittävälle viranomaiselle, mikä merkitsee henkilöstösääntöjen 14 artiklan rikkomista.
   Kantaja tuo esiin ristiriidan kiistanalaisen kertomuksen ja saamiensa arvosanojen välillä. Hän vetoaa myös siihen, että perusteluvelvollisuutta ja puolustautumisoikeutta on rikottu arvioinnin lopullisen hyväksyjän sen huomautuksen osalta, joka liittyy siihen, että kantajan väitetään laiminlyöneen tavallisen työajan noudattamisen.